kardosdrur/scandi-wiki huggingface dataset:
Kristian Elster den ældre

Kristian Mandrup Elster eller Kristian Elster den ældre (4. marts 1841 i Overhalla – 11. april 1881 i Trondheim) var en norsk forfatter, journalist og forstmand.

På grund af nærsynethed måtte han opgive sin barndomsdrøm om at gennemgå krigsskolen og blive officer, og vendte sig i stedet mod akademiske studier. Hans interesse for scenekunst og dramatisk forfatterskab indvirkede imidlertid så forstyrrende på studierne, at han 1864 dumpede til examen artium. Siden levede han som aviskorrespondent i Kristiania, studerede forstsvidenskab i Giessen 1867–68, og var fra 1869 bosat i Kristiania som medarbejder ved Aftenbladet og Norsk Folkeblad. Fra 1873 til sin død af lungebetændelse i 1881 boede han i Trondheim som ansat ved skovetaten.

Han var sønnesønn af amtmanden Christen Elster og far til juristen og litteraturhistorikeren Kristian Elster.

Værker 
 Fra Fjorden. 1859. (historisk drama)
 Audun Hugleikson. 1863. (historisk drama)
 Eystein Meyla. 1863. (historisk drama)
 Om modsætningen mellem det vestlige og østlige Norge. 1872. (essays)
 Tora Trondal. 1879. (roman)
 Farlige folk. 1881. (roman)
 Solskyer. 1881. (lang novelle/kortroman)
 Samlede Skrifter, bd. 1–2. 1898, 1903 og 1904.
 Fra det moderne gjennombrudds tid. Litteraturkritikk og artikler 1868–1880, ved Willy Dahl. 1981. (essays og artikler)

Litteratur 
 Alexander Kielland: “Forord” i Solskyer,1881
 A. H. Winsnes: biografi i NBL1,bd. 3, 1926
 I. Holm: “Kristian Mandrup Elster”, i Samtiden,1941
 J. Nilsson: Kristian Elster 1841–1881,1941
 R. Thesen: “Dei to kulturane. “Tora Trondal” av Kristian Elster”, i SogS,1960
 G. Kjetsaa: “Elster som Turgenjevs oversetter”, i Edda,1969
 Willy Dahl: Kristian Elster. Veien fra Grundtvig til Marx,1977

Kilder 
Kristian Elster i Norsk biografisk leksikon

Eksterne henvisninger 
 
 Digitaliserede bøger af Kristian Mandrup Elster hos Nasjonalbiblioteket.

Romanforfattere fra Norge
Novelleforfattere fra Norge
Dramatikere fra Norge
Essayister fra Norge
Dansksprogede forfattere fra Norge
Journalister fra Norge
Forstmænd fra Norge
Nordmænd i 1800-tallet
United League 1897-98

United League 1897–98 var den anden sæson af den engelske fodboldliga United League. Ligaen havde deltagelse af ni hold, der spillede en dobbeltturnering alle-mod-alle. Turnerningen blev vundet af Luton Town FC, som dermed vandt ligaen for første gang.

Alle holdene spillede også i en anden liga denne sæson. Woolwich Arsenal FC, Loughborough Town FC og Luton Town FC spillede i Football League Second Division, Millwall Athletic FC, Southampton FC og Tottenham Hotspur FC spillede i Southern League Division 1, mens Rushden FC, Kettering FC og Wellingborough FC spillede i Midland League.

Efter sæsonen forlod Loughborough Town FC ligaen, således at holdet efterfølgende kun spillede i The Football League. Til gengæld blev tre nye hold optaget i United League:
 Bristol City FC og Reading FC, som begge i sæsonen 1897-98 spillede i både Southern League Division 1 og Western Football League.
 Brighton United FC, som indtil da ikke havde spillet ligafodbold på højt niveau.

Resultater

Kilder / eksterne henvisninger 
 Non-League Matters - Archive 1897-98  
 Football Club History Database

Noter 

Sæsoner i United League
Fodbold i 1897
Fodbold i 1898
United League 1898-99

United League 1898–99 var den tredje sæson af den engelske fodboldliga United League. Ligaen havde deltagelse af elleve hold, der spillede en dobbeltturnering alle-mod-alle. Turnerningen blev vundet af Millwall Athletic FC, som dermed vandt ligaen for anden gang – første gang var i sæsonen 1896-97.

Alle holdene spillede også i en anden liga denne sæson. Woolwich Arsenal FC og Luton Town FC spillede i Football League Second Division, Millwall Athletic FC, Southampton FC, Tottenham Hotspur FC, Brighton United FC, Bristol City FC og Reading FC spillede i Southern League, mens Rushden FC, Kettering FC og Wellingborough FC spillede i Midland League. Southampton FC spillede endvidere i Western Football League i denne sæson.

Efter sæsonen forlod otte af de elleve hold ligaen, således kun Wellingborough FC, Rushden FC og Kettering FC var tilbage. Til gengæld blev fire nye hold optaget i United League:
 Desborough Unity, som ikke tidligere havde spillet ligafodbold på højere niveau.
 Finedon Revellers FC, Northampton Town FC og Rothwell Town Swifts FC, som i sæsonen 1898-99 havde spillet i Northamptonshire League.

Resultater

Kilder / eksterne henvisninger 
 Non-League Matters - Archive 1898-99  
 Football Club History Database

Noter 

Sæsoner i United League
Fodbold i 1898
Fodbold i 1899
Kristian Elster den yngre

Kristian Elster eller Kristian Elster den yngre (17. marts 1881 i Trondheim-1947 i Oslo) var en norsk forfatter, jurist og litteraturhistoriker.

Elster var født i Trondheim, men flyttede som spædbarn til Førde. I 1888 flyttede familien til Oslo.

Elster blev cand. jur. i 1905 og ansat som sekretær i Landbrugsdepartementet i 1910. Hans litterære debut hed Fortællinger og udkom i 1907, mens hans gennembrud som forfatter var romantrilogien I lære, Landeveien og Mester. Mange litterater regner Av skyggenes slegt (1919) som hans vigtigste roman. Tilsammen udgav Elster hen imod 40 romaner, skuespil og fortællinger. Nogle af hans udgivelser var skrevet under pseudonymet Onkel Hans.

Hans arbejde som litteraturhistoriker er særlig knyttet til værket Illustreret norsk litteraturhistorie, som udkom i 2 bind 1923-24, og i en udvidet 6-bindsudgave 1934-35.

Kristian Elster er søn af forfatteren Kristian Mandrup Elster og far til forfatteren og NRK TV-chef Torolf Elster.

Han modtog statens kunstnerlønn fra 1937. I 1941 blev han belønnet med Gyldendals legat.

Bibliografi (udvalgte værker) 
 Torbørn Hille (1908)
 Byen og havet (1909)
 De unge hjerter (1910)
 I lære (1911)
 Landeveien (1912)
 Mester (1913)
 Mind bror Harris (1917)
 Av skyggernes slægt (1919)
 Guldet og de grønne skoger (1921)
 Den skjønne ungdom (1923)
 Min høire haand (1914) (skuespil)
 Chefen (1926) (skuespil)
 Illustreret norsk litteraturhistorie (2 bind, 1923-1924)
 Fra tid til anden (1920) (essays)
 Modern norsk litteratur (1926) (fagbog på svensk)

Litteratur 
 Kielland, Eugenia. Min venn Kristian Elster. Aschehoug, 1950.

Eksterne henvisninger 
 
 Digitaliserede bøger af Kristian Elster hos Nasjonalbiblioteket.

Jurister fra Norge
Romanforfattere fra Norge
Novelleforfattere fra Norge
Essayister fra Norge
Børnebogsforfattere fra Norge
Litteraturhistorikere fra Norge
Litteraturkritikere fra Norge
Faglitterære forfattere fra Norge
Norsksprogede forfattere fra Norge
Personer fra Førde
Personer fra Trondheim
Nordmænd i 1900-tallet
Kristian Elster

Kristian Elster er navnet på flere personer:

 Kristian Elster den ældre (1841-1881) – norsk forfatter, journalist og forstmand (Kristian Mandrup Elster)
 Kristian Elster den yngre (1881-1947) – norsk forfatter, jurist og litteraturhistoriker
United League 1899-1900

United League 1899–1900 var den fjerde og sidste sæson af den engelske fodboldliga United League. Ligaen havde deltagelse af syv hold, der spillede en dobbeltturnering alle-mod-alle. Turnerningen blev vundet af Wellingborough FC, som dermed vandt ligaen for første gang.

De fleste af holdene spillede også i en anden liga denne sæson. Rushden FC, Kettering FC, Northampton Town FC og Wellingborough FC spillede i Midland League, mens Finedon Revellers FC og Rothwell Town Swifts FC spillede i Northamptonshire League i denne sæson.

Efter sæsonen blev ligaen nedlagt. Northhampton Town FC, Rushden FC, Wellingborough FC fortsatte i Midland League 1900-01, mens Kettering FC blev optaget i Southern League 1900-01. Rothwell Town Swifts FC og Finedon Revellers FC fortsatte i Northamptonshire League 1900-01.

Resultater

Kilder / eksterne henvisninger 
 Non-League Matters - Archive 1899-1900  
 Football Club History Database

Noter 

Sæsoner i United League
Fodbold i 1899
Fodbold i 1900
Stykjunker

Stykjunker, er en forældet betegnelse for de yngste officerer i artilleriet svarende til sergent. Navnet stammer fra det tyske "Stück", som både var en betegnelse for ammunitionen og for artilleriet, og fra junker, der var en officeraspirant.

Kilde
 Salmonsens Leksikon, 2. udgave, bind 22, side 503

Militære titler
Artilleri
Harlekin kukkenbager

Harlekin Kukkenbager eller Pierrot Bombarderer er en pantomime i en akt af italieneren Giuseppe Casorti opført første gang på Vesterbros Morskabstheater i 1818 og senere med nypremiere d. 17. december 1847  på Casino i København, hvor den blev spillet i sæsonen 1847-1848.

Pantomimer
Evi Tausen

Evi Tommysdóttir Tausen (født 24. juni 1981) er en færøsk country-sangerinde. Hun er opvokset i Vágur og Froðba på Færøerne. Begge hendes forældre kommer fra Vágur.

Musikalsk karriere 
Evi debuterede som sanger i 2010, da hun udgav to en single med to sange. Optagelserne foregik i Kris-Stuff Studio i Hoyvík, det var Jákup Zachariasen som stod for optagelserne og arrangement. Musikere som Pætur við Keldu og Heiðrun Petersen spiller på instrumenter til den ene sang, Pætur lægger også stemme til. I november 2011 udgav Evi en CD med titlen: "Evi - Wishing Well". CD'en blev optaget i Nashville i samarbejde med flere amerikanske sangskrivere, bl.a. Brent Mason, som har vundet CMA-Award i kategorien "Årets musiker" to gange, derudover har han 12 gange vundet Academy of Country Music Guitarist of the Year Award. Evi var et nyt navn indenfor færøsk musik, da hun udgav sin første single i 2010. Første gang hun sang for en større forsamling var til hendes eget bryllup i august 2010, da hun sang en sang for sin mand. Næste morgen forærede han hende en guitar i morgengave. Evi's mand, Gudmundur Djurhuus fra Porkeri, er også hendes manager. Evi har optrådt ved festivaler på Færøerne, f.eks. til Summarfestivalurin og til Country Festivalen i Sørvágur i 2012. I januar 2013 lå sangen "Oh, How I Miss You Tonight" som Evi synger sammen med Jim Ed Brown, på en femteplads på Pan-European TOP-100 Radio Chart, som er European Country Music Association (ECMA) hitliste. I februar 2013 rejste Evi på tourne til bl.a. Tyskland og Skotland bl.a. sammen med Jens Marni Hansen. I Tyskland fik Evi mulighed for at optræde sammen med en tysk og en amerikansk sangerinde: Alina Duwe og Kayleigh Leith. I marts 2013 skal Evi synge i en skotsk country festival, Caithness Country Music Festival i Thurso. Musikere som spiller sammen med Evi Tausen er: Jens Marni Hansen, Pauli Magnusen, Brandur Jacobsen, Bjarni Lisberg og Hallur Djurhuus.

Udgivelser 
 2015 - Make Life A Dance, CD
 2011 - Evi - Wishing Well, CD
 2010 - How´s the world treating you, (indeholder også sangen He´ll have to go, single med to sange)

Anerkendelse 
 2013 - International Country Artist of the Year fra Irish Country Sound. Prisen blev uddelt ved en festlig begivenhed (Entertainment Awards) på Hodson Bay Hotel i Athlon, Irland.
 2012 - Vandt en ICMA Awards Fan Voting i kategorien "Best International Country Artist". Hun var også nomineret i kategorien "Country Vocal Event of the Year" med sangen "Oh How I Miss You Tonight", som hun sang sammen med Jim Ed Brown. Hun blev nummer to i denne kategori. ICMA står for Independent Country Music Association.
 2012 - Evi blev kåret Artist of the Month af hjemmesiden: keepitcountryradioshow.co.uk/ i februar 2012.
 2012 - Nomineret til Planet Awards (færøsk musikpris) i kategorien "Bedste sangerinde" (vandt ikke)

Referencer

Eksterne links 
 Evi Tausen's officielle hjemmeside 

Sangere fra Færøerne
Musikere fra Færøerne
Countrymusikere
Personer fra Vágur
Personer fra Suderø
Harlekin mekanisk statue

Harlekin mekanisk Statue eller Cassander indbildt syg er en pantomime i én akt af italieneren Giuseppe Casorti spillet i 1848 og 1850 på Casino. Forestillingen har siden 1897 spillet på Tivolis Pantomimeteater og spilles stadig. Harlekin mekanisk statue og Harlekin skelet er de to ældste pantomimer, som stadig spilles.  

Pantomimer
Harlekin skelet

Harlekin skeleter er en pantomime.

Første gang »Harlekin skelet« blev spillet i Danmark, var på Hofteatret 25. april 1801, hvor den engelske mimiker James Price og hans familietrup optrådte. Sammen med italieneren Pasquale Casorti og hans trup er James Prices trup fundamentet for den helt specielle pantomimestil, der kun findes på Pantomimeteatret i Tivoli. 

Pantomimer
Pastel (flertydig)

Pastel kan henvise til flere artikler:
 Pastelfarver eller pastelkridt er bløde farvestifter, som let afgiver deres farve.
 Pastelmaleri er et maleri, der er malet med pastelfarver.
Arne Melchert

Arne Herman Melchert (7. november 1916 i København - 19. oktober 1963) var en dansk koreograf.

Han har koreograferet dansen til fire forestillinger på Det Kongelige Teater med udgangspunkt i nogle skuespil. Forfatter til Pantomimestykket: Pjerrot bliver den lille. Han optrådte en overgang som Pjerrot på Pantomimeteatret i Tivoli.

Han er begravet på Sundby Kirkegård.

Eksterne henvisninger 
 

Skuespillere fra Danmark
Koreografer fra Danmark
Personer med tilknytning til Tivoli
Anders-Peter Landert

Anders-Peter Lose Landert (født 24. marts 1979 i Horsens) er en dansk journalist, der fra 1. marts 2012 til 1. december 2014 var chefredaktør for B.T.

Anders-Peter Landert blev student fra Horsens Statsskole i 1998 og uddannet fra Danmarks Journalisthøjskole i 2005. Han kom derefter til B.T., først som journalist og fra september 2009 som medlem af chefgruppen som redaktionschef og udviklingschef. Han afløste Peter Brüchmann som chefredaktør.

I november 2014 åbnede han produktionsbureauet Wunderkind, der er et digitalt bureau med fokus på content marketing.

Kilder 
 Her er B.T.'s nye chefredaktør BT, 1. marts 2012

Referencer 

Personer fra Horsens
Journalister fra Danmark
Journalister ved BT
Chefredaktører fra Danmark
Studenter fra Horsens Statsskole
Fritz Holsten-Lehn-Charisius

Frederik "Fritz" Christian lensbaron Holsten-Lehn-Charisius, født Holsten (28. oktober 1796 i København, død 1. december 1888 sammesteds) var en dansk lensbesidder, bror til Adam Christopher Holsten-Charisius.

Han var søn af lensbaron, admiral Hans Holsten og Regitze Sophie Kaas (af Mur), blev 1813 student (privat dimitteret og 1818 cand. jur.

Han blev gift 3. september 1820 i Egense Kirke med Pauline Christine Elisabeth baronesse Rantzau-Lehn (23. juli 1803 i København - 1. januar 1860 på Hvidkilde), datter af baron Hans Rantzau-Lehn og Sophie Amalie Rantzau-Lehn. Ved ægteskabet blev han lensbaron til baroniet Lehn, idet hans hustru ikke havde brødre. I denne forbindelse antog han navnet Holsten-Lehn. Han blev 1879 besidder af det for stamhuset Constantinsborg substituerede fideikommis og føjede Charisius til sit navn.

Han blev kammerjunker 1819, hofjægermester 1826, kammerherre 1836 og gehejmekonferensråd 1886. Han var Ridder af Nordstjerneordenen, men var mærkeligt nok ikke dekoreret med Dannebrogordenen.

Der findes fotografier af Hermann Ohm og Emil Rye (Det Kongelige Bibliotek).

Kilder 
 Danmarks Adels Aarbog 1924.
 Danske Jurister 1736-1936.

Fritz
Godsejere fra Danmark
Lensbaroner fra Danmark
Danskere i 1800-tallet
Kammerherrer fra Danmark
Hofjægermestre fra Danmark
Personer fra København
Riddere af 1. klasse af Nordstjerneordenen
Jurister fra Danmark
Gehejmekonferensråder fra Danmark
Joshua Kadison

Joshua Kadison (født 8. februar 1963, Los Angeles, Californien) er en amerikansk singer-songwriter, pianist og forfatter. Han er mest kendt for singlen "Jessie" fra 1993 fra hans debutalbum Painted Desert Serenade.

Opvækst 
Kadison voksede op i Westlake Village, Californien, som den yngste af to sønner. I en alder af 12 begyndte han at spille klaver og efterfølgende begyndte han at skrive sange.

Hans mor, skuespillerinden Gloria Castillo, var af mexicansk-amerikansk indiansk afstamning. Hun døde i 1978, da Kadison var 15. Kort efter fik han sit kørekort og flyttede hjemmefra for at blive en omrejsende troubadour. Han indrømmede senere, at vrede og forvirring over sin mors død drev meget af hans sangskrivning i denne periode.

Han skrev senere "Mamas Arms" om sin smerte over at miste sin mor som en teenager. Sangen blev udgivet på hans første album Painted Desert Serenade. Han rejste rundt til forskellige barer og spillede klaver på tværs af USA for det næste årti.

Karriere 
I 1993 fik han en pladekontrakt med EMI, og udgav albummet Painted Desert Serenade, der indeholdt hitsingle "Jessie" og "When a Woman Cries". Der er siden lavet coverversioner af begge sange af Joe Cocker og Smokey Robinson." 
Han modtog en BMI Award for en af de meste spillede sange i 1994. Et andet hit fra samme album, "Beautiful in My Eyes" bliver ofte brugt ved bryllupper, og toppede som #19 på de amerikanske Billboard-hitlister. Albummet Painted Desert Serenade solgte platin i USA og Tyskland og multi-platin i Australien og New Zealand.
Singlen "Jessie" nåede at være på UK Single Chart i 15 uger, mens albummet opnåede #45 på albumhitlisterne.

Hans andet album, Delilah Blue, blev udgivet i 1995 og blev ingen kommerciel succes. Singlen "Take It On Faith" opnåede ikke at komme ind på top 10 i hverken USA eller Storbritannien, og kort efter annullerede EMI deres kontrakt med Kadison.
Sangene på albummet var anderledes end hans første album, der indholdt mange ballader. Han brugte John Steinbecks bog The Pearl som inspiration til sangen med samme navn. 

I 1998 udgav han sin bog 17 Ways To Eat A Mango: A Discovered Journal of Life on an Island of Miracles og et album med fem spor kaldet Saturday Night In Storyville, som blev udgivet på hans eget selskab Storyville Records. Begge dele blev overvejende solgt via hans hjemmeside og albummet blev vel modtaget i Tyskland

Siden har han udgivet fem albums, men ingen af dem har opnået samme som succes som hverken hans første eller andet album, selvom han stadig har en vis popularitet i Tyskland.

Diskografi 
 1993: Painted Desert Serenade
 1995: Delilah Blue
 1998: Saturday Night In Storyville
 1999: Troubadour In A Timequake
 2001: Vanishing America
 2005: The Venice Beach Sessions - Part 1
 2006: The Venice Beach Sessions - Part 2
 2008: Return Of The Dragonfly

Sangere fra USA
Sangskrivere fra USA
Pianister fra USA
Personer fra Los Angeles
Hollandsk mesterskab i fodbold 1888-89

Det hollandske mesterskab i fodbold 1888–89 var det første uofficielle hollandske fodboldmesterskab. Turneringen havde deltagelse af syv hold fra byerne Amsterdam, Haag, Rotterdam og Haarlem i Noord-Holland og Zuid-Holland.

Turneringen blev ikke spillet færdig, og derfor blev der ikke kåret nogen mester. Nogle kilder anfører dog VV Concordia, som førte turneringen suverænt, som vinder.

Mesterskabet var den første udgave af den turnering, som senere fik navnet Eerste Klasse West, eftersom det var mesterskabet i det hollandske fodboldforbunds West-distrikt bestående af regionerne Noord-Holland, Zuid-Holland og Utrecht. Dette distrikt var det eneste af KNVB's fire distrikter, der havde en egentlig ligaturnering, og derfor kan den med god grund betragtes som et hollandsk mesterskab.

Det hollandske mesterskab fik først status som officielt, da Koninklijke Nederlandse Voetbalbond begyndte at udskrive mesterskabet i 1898.

Resultater

Kilder / eksterne henvisninger 
 RSSSF – Netherlands Eerste Klasse West Final League Tables 1890-1950 
 []

Fodbold i 1888
Fodbold i 1889
Mesterskab i fodbold 1888-89
Storakersvatnet

Storakersvatnet er en sø i Rana kommune i Nordland fylke i Norge. Akersvatnet fungerer som magasin for Ranakraftværkerne. Som følge af reguleringen og hævet vandstand, omfatter søen nu også det tidligere Grunnvatnet. Søen har en overbefolket fjeldørredbestand, og en mere begrænset bestand af almindelig ørred. Udsætning af ørred har haft god effekt i Grunnvatn.

Søer i Nordland
Pluralistisk ignorance

Begrebet Pluralistisk ignorance er udviklet af psykologerne Daniel Katz og Floyd H. Allport, og beskrives som: ”en situation, hvor majoriteten af en gruppe hver især afviser en norm, men antager (ukorrekt), at de fleste andre accepterer den” (Hansen & Hendricks 2011:25). I bogen Oplysningens blinde vinkler beskriver Pelle G. Hansen og Vincent F. Hendricks fænomenet som et informationsfænomen. 

”Faren for pluralistisk ignorance opstår, når den enkelte beslutningstager i en gruppe af individer mangler den nødvendige information for at løse et givet problem og i stedet for at undersøge sagen selv observerer andre i håbet om at blive klogere. Men når alle andre gør det samme, observerer alle blot manglen på reaktion og slutter derfor let fra den manglende reaktion til det forkerte.” (Hansen & Hendricks 2011:17)

Kilder 
Oplysningens blinde vinkler: En åndselitær kritik af informationssamfundet Vincent F. Hendricks og  Pelle G. Hansen (Forlaget Samfundslitteratur, København  2011)
Menneskeadfærd
Balvatnet

Balvatnet (lulesamisk: Bállávvre; pitesamisk: Balhavrre) er en sø der er omsluttet af Junkerdal nationalpark, i den sydlige del af Sulitjelmafjellene i Saltdal kommune i Nordland fylke i Norge. Balvatnet er reguleret i forbindelse med Daja kraftværk  i Sulitjelma.

7 kilometer øst for søen ligger grænsen til Sverige med Mavas bag åsen, mod syd ligger Skaiti, og mod sydvest ligger Evenesdal.

Eksterne kilder og henvisninger 

Søer i Nordland
Frederik Christian Holsten

Frederik Christian Holsten er navnet på flere personer:

 Frederik Christian Holsten (1747-1811) (1747-1811) – dansk søofficer
 Frederik Christian Holsten (1783-1816) (1783-1816) – dansk søofficer
 Frederik Christian Holsten (stiftamtmand) (1804-1885) – dansk baron, stiftamtmand og kammerherre
Lena Anderssen

Lena Anderssen (født 1974 i Tórshavn) er en færøsk/canadisk sangerinde, musiker og komponist.

Biografi 
Lena Anderssen blev født på Færøerne af en færøsk mor og norsk/canadisk far. Da hun var to år gammel, flyttede hun med familien til Canada, hvor hun boede, til hun som 17-årig flyttede tilbage til Færøerne sammen med sin mor og tre søskende. Hendes første erfaringer med professionel musikudøvelse opstod ret tilfældigt, da den norske trommeslager Remi Fagereng hørte hende synge for sig selv, mens hun arbejdede på en café i Tórshavn. Han fik overtalt hende til at synge med i sit coverband, Next Step. 

Senere fik Lena Anderssen en af hovedrollerne i den færøske musical Skeyk, som Niclas Johannesen havde komponeret musik til. Efter at musicalen var slut, begyndte Anderssen at samarbejde med Niclas Johannesen, og det samarbejde har de forsat med, samtidig med at de også danner par. Sammen skrev de musikken til hendes første album, Long Distance, som udkom i 1998 og kun blev udgivet på Færøerne. Johannesen producerede sangene. 

I begyndelsen af det nye årtusinde begyndte Anderssen og Johannesen at samarbejde med den færøske Danish Music Awards-vinder Óli Poulsen, som producerede tre af deres sange. En af disse sange, "I Still Love You" blev et hit, da det udkom som radiosingle på Færøerne.

I løbet af de første tre år af deres samarbejde skrev parret mere end 100 sange, heraf "Dancing in the Moonlight" fra 2002, som blev Brandur Ennis første hit. Samme år skrev de ti sange til den færøske nationale radio til brug for deres julekalender, som havde titlen Stjørnan ið hvarv (Stjernen som forsvandt). Sangene fra programmet blev senere udgivet på en cd, som udkom i julen 2003.

Diskografi
 Long Distance (1998)
 Can't Erase It (2005)
 Let Your Scars Dance (2007 på Færøerne, 2008 i Danmark)
 Letters From The Faroes  (2011 på Færøerne, 2012 i Danmark)

Priser 
Planet Awards 2011 - Bedste sangerinde
Planet Awards 2011 - Bedste artist
Planet Awards 2011 - Bedste album
Planet Awards 2008 - Bedste sangerinde
Dimmalættings Musikpris 2008 - Bedste album: Let Your Scars Dance
Planet Awards 2007 - Bedste album: Let Your Scars Dance

Referencer

Eksterne henvisninger 
 
Lena Anderssen Officiel hjemmeside

Lena Anderssen på artpeople.dk  

Musikere fra Færøerne
Sangere fra Færøerne
Sangskrivere fra Færøerne
Komponister fra Færøerne
Qeqertarsuatsiaq

Qeqertarsuatsiaq () kan referere til flere forskellige lokaliteter i Grønland:

 Qeqertarsuatsiaq (Disko) – ø nordvest for Diskoøen.
 Qeqertarsuatsiaq (Qeqertarsuatsiaat) – ø, hvorpå bygden Qeqertarsuatsiaat ligger.